मैले पनि आफ्नो अत्यन्तै मिल्ने साथीको शव जलाएको छु । त्यसवेला म निकै भक्कानिएको थिएँ । त्यस्तै, कहिलेकाहीँ नचिनेकै भए पनि बच्चाको, भर्खरै विवाह भएको मानिसको शव जलाउनुपर्दा मन कटक्कै खान्छ । तर, सबैलाई पर्ने यही नै हो, जन्मेपछि एक दिन मर्नैपर्छ भनेर मन बुझाउँछु । मानिसले पेट पाल्नका लागि एउटा रोजीरोटी गर्नै परिहाल्यो । तर, कहिलेकाहीँ कोही धनीमानी मरेर जलाउन पाएचाहिँ पैसा पाइन्थ्यो भन्ने लाग्छ ।
